User:Kenzu m abdella

 ቁርአንን መቅራት 

በአላህ ስም እጅግ በጣም ሩኅሩህ በጣም አዛኝ በሆነው፡፡

54:17 ቁርአንንም ለማስታወስ በእርግጥ አገራነው፤ አስታዋሽም አለን? وَلَقَدْ يَسَّرْنَا ٱلْقُرْءَانَ لِلذِّكْرِ فَهَلْ مِن مُّدَّكِرٍۢ

 

አላህ በጅብሪል ለነቢያችን ቁርአንን በተርቲል አንብቦታል፣ “ተርቲል” تَرْتِيل ማለት “የአነባነብ ስልት”rhythmic recitation” ሲሆን ይህ ከአላህ የወረደ የአነባነብ ስልት ነው፦

25:32 እነዚያ የካዱትም፦ ቁርአን በእርሱ ላይ ለምን በጠቅላላ አንድ ጊዜ አልተወረደም? አሉ፤ እንደዚሁ በእርሱ ልብህን ልናረጋ፤ ቀስ በቀስ “በተርቲል አነበብነው” وَرَتَّلْنَاهُ تَرْتِيلًا ።

73:4 ቁርአንንም “በተርቲል” تَرْتِيلًا “ማንበብን አንብብ”።

አላህ ቁርአንን በዚህ በተርቲል እየቀራን በቀልባችን እንደምናስታውሰው ቃል ገብቶልናል፦

54:17 ቁርአንንም ለማስታወስ በእርግጥ አገራነው አስታዋሽም አለን? وَلَقَدْ يَسَّرْنَا ٱلْقُرْءَانَ لِلذِّكْرِ فَهَلْ مِن مُّدَّكِرٍۢ

ነጥብ አንድ

“ዚክር”

“ዚክር” ذِكْر የሚለው ቃል “ዘከረ” ذَكَرَ ማለትም “አስታወሰ” “ተገነዘበ” ተገሰፀ” ከሚለው ግስ የመጣ ሲሆን “ማስታወስ” “መገንዘብ” “መገሰጫ” ማለት ነው፤ “ዚኪር” በሚለው ቃል ላይ “ሊ” لِي ማለትም “ለ” የሚለው መስተዋድድ መነሻ ቅጥያ ሆኖ መጥቷል፤ ይህም አላህ ቁርአንን “ለማስታውስ” “ለመገንዘብ” “ለመገሰጽ” እንዳገራው የሚያሳይ ነው፤ ለአብነት ያክል ሶስት ናሙናዎችን ማየት ይቻላል፦

1. “ለማስታውስ”

80:12 የፈለገ ሰው ቁርአኑን “ያስታውሰዋል” ذَكَرَهُ ።

74:54-55 ይከልከሉ፤ እርሱ ቁርዓን ነው። ስለዚህ የፈለገ ሰው “ያስታውሰዋል” ذَكَرَهُ ።

2. “ለመገንዘብ”

54:32 ቁርአንንም “ለመገንዘብ” لِلذِّكْرِ አገራነው፤ ተገሣጭም አለን?

54:40 ቁራአንንም “ለመገንዘብ” لِلذِّكْرِ በእርግጥ አገራነው፤ ተገሳጭም አልለን ?

3. “ለመገሰጽ”

24:1 ይህች ያወረድናትና የደነገግናት ምዕራፍ ናት፣ በርሷም ውስጥ “ትገሠጹ” ዘንድ لَعَلَّكُمْ تَذَكَّرُونَ ግልጾችን አንቀጾች አውርደናል።

39:27 በዚህ ቁርአን ውስጥ ለሰዎች “ይገሠጹ” ዘንድ لَعَلَّهُمْ يَتَذَكَّرُونَ ከየምሳሌው ሁሉ በእርግጥ አብራራን፤

 ነጥብ ሁለት 

“ዩሥራ”

“ዩሥራ” يُسْرَىٰ ማለት “ገር” ወይም “ቀላል” ማለት ሲሆን አላህ ቁርአንን በቀልባችን እንድናስታውሰው እግርቶታል፦

54:17 ቁርአንንም “ለማስታወስ” በእርግጥ “አገራነው”፤ አስታዋሽም አለን? وَلَقَدْ يَسَّرْنَا ٱلْقُرْءَانَ لِلذِّكْرِ فَهَلْ مِن مُّدَّكِرٍۢ

አላህ ቁርአንን በቀልብ ብቻ ሳይሆን በምላስ ላይም ለማንበብ አግርቶታል፦

44:58 ቁርአኑን “በምላስህ” بِلِسَانِكَ “ያገራነው” يَسَّرْنَاهُ ይገነዘቡ ዘንድ لَعَلَّهُمْ يَتَذَكَّرُونَ ነው። And indeed, We have eased the Qur’an in your tongue that they might be reminded.

“ሊሣን” لِسَان የሚለው ቃል “ምላስ” ወይም “ቋንቋ” ማለት ሲሆን አላህ ቁርአንን ገር፣ መዛባት የሌለበት እና ግልፅ በሆነ ዐረቢኛ ቋንቋ አውርዶታል፦

16:103 ይህ ቁርአን ግን ግልጽ ዐረብኛ ቋንቋ ነው።

26:194-195 ከአስጠንቃቂዎቹ ትኾን ዘንድ በልብህ ላይ አወረደው፤ “ግልጽ” በኾነ ዐረብኛ ቋንቋ፡፡

39:28 “መዛባት የሌለበት” “ዐረብኛ ቁርአን” ሲኾን አብራራነው፤

“ለማስታውስ” “ለመገንዘብ” “ለመገሰጽ” አላህ ያገራው ዐረብኛ ቁርአንን ነው፤ ቁርአን ዐረብኛ የሆነው ነብያችን ሲናገሩበት ብቻ ሳይሆን ወደ ቀልባቸው ላይ ሲወርድ ነው፤ በአማርኛ ወይም በእንግሊዝኛ የምናነባቸው ቃላት ቁርአን ሳይሆኑ የቁርአን ትርጉም ናቸው፤ ቁርአን ማለት በዐረብኛ የተነገረው ቃላት ብቻ ነው፦

12:2 እኛ ታውቁ ዘንድ “ዐረብኛ ቁርአን” ሲሆን በእርግጥ አወረድነው።

43:3 እኛ ታውቁ ዘንድ “ዐረብኛ ቁርአን” አደረግነው።

20:113 እንደዚሁም “ዐረብኛ ቁርአን” ሆኖ አወረድነው፤

ነጥብ ሶስት

“ሙደኪር”

“ሙደኪር” مُّدَّكِر ማለት “አስታዋሽ” “ተገንዛቢ” “ተገሣጭ” ማለት ነው፤ ተመሳሳዩ ቃል ደግሞ “ሙዘኪር” مُذَكِّر ነው፤ አምላካችን አላህ ቁርአንን “ለማስታወስ” to memorize” አግርቼዋለው፤ ስለዚህ “አስታዋሽ”memorizer” የት አለ? እያለልን ነው፦

54:17 ቁርአንንም ለማስታወስ በእርግጥ አገራነው፤ “”አስታዋሽም አለን””? وَلَقَدْ يَسَّرْنَا ٱلْقُرْءَانَ لِلذِّكْرِ فَهَلْ مِن مُّدَّكِرٍۢ

ታዲያ ቁርአንን በቃል ለማስታወስ አላህ ካገራው “አስታዋሽ” ለመሆን ምንድን ነው ሂክማው? አንደኛ ፍላጎት ወሳኝ ጉዳይ ነው፦

80:12 “”የፈለገ ሰው”” ቁርአኑን “ያስታውሰዋል” ذَكَرَهُ ።

74:54-55 ይከልከሉ፤ እርሱ ቁርዓን ነው። ስለዚህ “”የፈለገ ሰው”” “ያስታውሰዋል” ذَكَرَهُ ።

ሁለተኛ የሌሊት መነሳት ቀልብንና ስሜትን በማስማማት ለመቅራት ምቹ ነው፤ በተለይ ሰላተል ለይል ተመራጭ ነው፦

73፥6 የሌሊት መነሳት እርሷ ሕዋሳትንና ልብን ለማስማማት በጣም ብርቱ ናት፤ “”ለማንበብም ትክክለኛ ናት”” إِنَّ نَاشِئَةَ ٱلَّيْلِ هِىَ أَشَدُّ وَطْـًۭٔا وَأَقْوَمُ قِيلًا ፡፡

17፥79 ከሌሊትም ላንተ ተጨማሪ የኾነችን ሶላት “በእርሱ በቁርአን” ስገድ፡፡ ጌታህ ምስጉን በኾነ ስፍራ በእርግጥ ያቆምሃል፡፡

 

መቼም “”በአማርኛ ወይም በእንግሊዝኛ የምናነባቸው ቃላት ቁርአን ሳይሆኑ የቁርአን ትርጉም ናቸው እና ቁርአን ማለት በዐረብኛ የተነገረው ቃላት ብቻ ነው”” ሲባል ጥያቄ ሊፈጠር ይችላል፤ አንድ ጊዜ አንድ ክርስቲያን፦ “ቁርአን በአረቢኛ መውረዱ ለአረቦች ብቻ መውረዱ ማስረጃ ነው” አለኝ፤ እኔም፦ “ቁርአን ለሰዎች ሁሉ ለመውረድ በምን ቋንቋ መውረድ ነበረበት? ስለው፤ “ለኢትዮጵያ በአማርኛ፣ ለአረቦች በአረቢኛ፣ ለኩርዶች በኩርድኛ ወዘተ.. ብሎ መልስ ሰጠኝ፤ እኔም፦ ታዲያ ቁርአንን ለእያንዳንዱ አገር በእያንዳንዱ ቋንቋ ማውረድ ካለበት ለምን ለእያንዳንዱ ሰው በግሉ መጽሐፍ አይገልጥለትም? ለምን ለብዙ ህዝብ አንድ ነብይ ይመርጣል? ብዬ ስጠይቀው፤ “እርሱን የፈጣሪ ምርጫ ነው” አለኝ፤ በሰፈሩት ቁና መሰፈር ይሉሃል እንዲህ ነው፤ አላህም ከሰዎች መካከል አረባዊ ነብይ እና ከቋንቋዎች መካከል አረብኛ ቋንቋ መርጦ ለመላው የሰው ዘር ሁሉ ቁርአንን ማውረዱ የእርሱ ምርጫ ነው፤ በእርግጥም አላህ ቁርአንን የፕላኔታችን እምብርት የሆነችውን መካን እና በዙሪያዋ ያሉትንም መልእክቱ የደረሳቸው ሰዎች ሁሉ ለማስጠንቀቅ ወደ ነብያችን አውርዶታል፤ ቁርአን ለዓለማት ግሣጼና ማስጠንቀቂያ ነው፦

6፥92 የከተሞችን እናት እና በዙሪያዋ “ያሉትንም ሰዎች” ልታስጠነቅቅበት አወረድነው፡፡

6፥19 ይህም ቁርአን እናንተን እና “የደረሰውን ሰው ሁሉ” በእርሱ ላስጠነቅቅበት ወደ እኔ ተወረደ፤ ከአላህ ጋር ሌሎች አማልክት መኖራቸውን እናንተ ትመሰክራላችሁን?» በላቸው፡፡

6፥90 «በእርሱ በቁርአን ላይ ምንም ዋጋ አልጠይቃችሁም፡፡ እርሱ ለዓለማት ግሣጼ እንጅ ሌላ አይደለም» በላቸው፡፡

25፥1 ያ ፉርቃንን በባሪያው ላይ ለዓለማት ማስጠንቀቂያ ይኾን ዘንድ ያወረደው ክብርና ጥራት ተገባው፡፡

ነብያችንም ነብይነታቸው ለመላው የሰው ዘር ሁሉ ነው፤ አላህ ነብያችንን ለሰዎችም ሁሉ መልእክተኛና ለዓለማትም እዝነት አድርጎ ልኳል፦

4፥79 “”ለሰዎችም ሁሉ”” መልክተኛ ኾነህ ላክንህ፡፡ መስካሪም በአላህ በቃ፡፡

34፥28 አንተንም “”ለሰዎች ሁሉ በመላ”” አብሳሪና አስጠንቃቂ አድርገን ቢሆን እንጂ አላክንህም፡፡ ግን አብዛኞቹ ሰዎች አያውቁም፡፡

7፥158 በላቸው፡- «እናንተ ሰዎች ሆይ! እኔ ወደ “”እናንተ ወደሁላችሁም”” የአላህ መልክተኛ ነኝ፡፡

21፥107 “”ለዓለማትም”” እዝነት አድርገን እንጅ አልላክንህም፡፡

ከወንድም ወሒድ ዑመር

@Wahidcom

ወሰላሙ አለይኩም